S umata yal anadi usnan di tusniwin tinmettiyin yebna ɣef wannay, agmar n tnefkin (amud), tasleḍt akked usnimek, si tama-nneɣ ad nessexdem tafaksut turdaseglant n teẓriwuri i tesseqdac i tesleḍt, ihi leqdic-agi ad yili s tarrayt n tsastant n unnar i yebnan ɣef usekles usrid n wammud seg yimsulɣa, qbel tasleḍt at-naru s tira tumrist, s yin s tira timsislit, mi tekfa tesleḍt at-naru s tira tasnislant, s ugemmay, d abrid ara neḍfer di tesleḍt tasnislit-nneɣ, i usufeɣ n wumuɣ asnislan ad nezwir deg Beṭṭu syina asenfel, di taggara d tasleḍt tasedgarant iɣef ara nebnu asnimek-nneɣ. Di tezrawt-a ur d nettmeslayt ara ɣef aḥric armibḍi ( aɣdebbu, tiqqrit, d yizli), i aɣ yecqan d aḥric imibḍi, yeɛni tiɣra d tergalin n wammud.